《郡庭惜牡丹》
唐代·徐夤

肠断东风落牡丹，为祥为瑞久留难。青春不驻堪垂泪，

红艳已空犹倚栏。积藓下销香蕊尽，晴阳高照露华干。

明年万叶千枝长，倍发芳菲借客看。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。